text: Sparer 2,5 millioner kilowatt-timer
  29 juni 2013 kl. 09.21
  Kolding Kommune skifter 15.000 gadelys ud over de næste fire år. Det betyder en halvering af elforbruget fra de nuværende godt fem millioner kilowatt-timer.
  Det er Trefor Entreprise, der står for udskiftning og drift af gadebelysningen. Kolding Kommune har lavet en aftale med forsyningsselskabet til en værdi af 85 millioner kroner.
  For de penge skal Trefor Entrepise udskifte 15.000 armaturer - de nye skal være med LED-lys - der skal skiftes en række træ- og gittermaster og så skal forsyningsselskabet drive belysningen de kommende 15 år.
  